เรื่องร้องเรียน (ถนน,จราจร) วันที่ 2022-06-20 11:25:24 — แขวงบางแคเหนือ เขตบางแค กรุงเทพมหานคร
บริเวณแยกบางแค ถนนเพชรเกษมฝั่งขาเข้า บริเวณทางข้ามตรงสัญญาณไฟจราจร จะมีจักรยานยนต์หรือรถตุ๊กตุ๊ก ชอบมากลับรถ  และจะมีรถจักรยานยนต์ตรงมาจากถนนบางแคแล้วพุ่งตรงมาเลี้ยวขวาเพื่อไปตลาดบางแค ไม่ยอมเลี้ยวซ้ายเพื่อไปกลับรถที่ทางกลับรถข้างหน้า

คนข้ามถนนต้องคอยระวังรถพวกนี้ ซึ่งเป็นอันตราย อาจถูกเฉี่ยวชนได้ ไม่ทราบว่า แยกตรงนี้ เป็นจุดผ่อนปรนให้กลับรถได้หรอคะ หรือแยกนี้ รถจักรยานยนต์ที่มาจากถนนบางแค สามารถตรงออกจากถนน เพื่อเลี้ยวขวาไปตลาดบางแคได้หรอคะ บางทีเห็นมีตำรวจจราจรที่คอยควบคุมสัญญาณไฟจราจรอยู่ ก็ไม่เห็นทำอะไรเลย ปล่อยให้รถพวกนี้ กลับรถแบบนี้ รบกวนช่วยตรวจสอบและแก้ไขให้ด้วยนะคะ ขอบคุณค่ะ